

 **REPUBLIKA HRVATSKA**

 **BJELOVARSKO-BILOGORSKA ŽUPANIJA**

#  GRAD GRUBIŠNO POLJE

 **Povjerenstvo za provedbu postupka**

 **izbora kandidata za prijam u službu**

 **vježbenika na određeno vrijeme**

KLASA: 112-03/23-01/20

URBROJ: 2103-5-01/01-23-5

Grubišno Polje, 1. rujna 2023.

**OBAVIJEST**

**o opisu poslova, podacima o plaći, popisu pravih izvora za prethodnu provjeru znanja te pravilima testiranja kandidata**

**OPIS POSLOVA**

-obavljanje poslova u svezi s radom Gradskog vijeća i njihovih radnih tijela, a osobito priprema sjednica, vođenje zapisnika i tonsko snimanje sjednica, obavljanje svih administrativnih poslova u vezi pripreme, održavanja i dostave dokumenata sa sjednica; obavljanje stručnih, organizacijskih i drugih poslova koji se odnose radna tijela Grada Grubišnoga Polja; briga o čuvanju izvorne dokumentacije Gradskog vijeća i njegovih tijela

-rješavanje u upravnom postupku u predmetima iz nadležnosti odjela; rješavanje u upravnom postupku u predmetima prava i obveza dužnosnika, službenika i namještenika; pomaganje pročelniku odjela u radu na najsloženijim predmetima

-vođenje potrebne evidencije; vođenje evidencije pretplatnika Službenog glasnika; obavljanje poslova vezanih uz zaštitu osobnih podataka,

-ostvarivanje prava na pristup informacijama, zaštitu potrošača, mjesnu samoupravu i savjet mladih

-obavljanje protokolarnih poslova za gradonačelnika i Gradsko vijeće, pripremanje priopćenja za javnost, obavljanje poslova vezanih uz odnose s javnošću i medijima,

-obavljanje i drugih poslova po nalogu pročelnika ili gradonačelnika.

**VISINA PLAĆE**

Sukladno članku 12. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10 i 10/23), za vrijeme trajanja vježbeničkog staža vježbenik ima pravo na 85 % plaće radnog mjesta najniže složenosti njegove stručne spreme. Plaću čini umnožak koeficijenta složenosti poslova radnog mjesta na koje je raspoređen vježbenik i osnovice za obračun plaće, uvećan za 0,5% za svaku navršenu godinu radnog staža.

Bruto plaću čini umnožak koeficijenta složenosti poslova za radno mjesto srednje stručne spreme 2,232 koji je utvrđen Odlukom o koeficijentima za obračun plaće službenika i namještenika Grada Grubišnoga Polja i osnovice za izračun plaće 518,89 eura (3.909,60 kuna) koja je utvrđena Kolektivnim ugovorom za službenike i namještenike u upravnim tijelima Grada Grubišnoga Polja, uz povećanje od 0,5 % za svaku godinu radnog staža.

**PRAVNI IZVORI ZA PRETHODNU PROVJERU ZNANJA**

Pravni i drugi izvori za pripremanje kandidata za provjeru znanja:

- Zakon o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)

- Zakon o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18 i 112/19)

-Zakon o općem upravnom postupku („Narodne novine“ br. 47/2009, 110/2021)

- Zakon o lokalnim izborima („Narodne novine“ br. 144/2012, 121/2016, 98/2019, 42/2020, 144/2020 i 37/2021)

- Zakon o socijalnoj skrbi („Narodne novine“ br. 18/2022, 46/2022, 119/2022 i 71/2023)

- Statut Grada Grubišnoga Polja („Službeni glasnik“ Grada Grubišnoga Polja 2/20, 1/21 i 2/23)

**PRAVILA TESTIRANJA KANDIDATA**

Poziv na pisano testiranje znanja temeljem objavljene literature i intervju pred Povjerenstvom objaviti će se na web stranici Grada Grubišnoga Polja, www.grubisnopolje.hr, najmanje 5 dana prije dana održavanja.

Kandidati koji nisu zadovoljili formalne uvjete za pristup pisanoj provjeri znanja biti će obaviješteni putem elektronske pošte ili slanjem obavijesti na adresu prebivališta.

Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta kandidata istome će biti dodijeljena pitanja kao i obavijest u kojem vremenu na ista treba odgovoriti.

Nije dopušteno služiti se bilješkama i literaturom, koristiti komunikacijska sredstva, napuštati prostoriju i razgovarati sa ostalim kandidatima. Ukoliko pojedini kandidat prekrši pojedina pravila biti će udaljen sa pisane provjere znanja i njegov rezultat neće biti priznat.

Smatra se da su kandidati položili provjeru znanja ako su ostvarili najmanje 50% bodova te će tada biti pozvani na intervju pred Povjerenstvom, koji će se održati isti dan.

Intervju je obvezan za sve kandidate koji su uspješno položili test znanja, a cilj istoga je utvrditi interese, profesionalne ciljeve i motivaciju kandidata za rad u jedinici lokalne samouprave.

Svi kandidati biti će obaviješteni o rezultatima natječaja u zakonskom roku, najkasnije u roku od 60 dana od isteka roka za podnošenje prijava na natječaj.

 **Povjerenstvo za provedbu postupka**

 **javnog natječaja za prijam u službu**